Prosinac 2016.

**PROTOKOL POSTUPANJA U SLUČAJU SAZNANJA ILI SUMNJE NA NASILJE/ZLOSTAVLJANJE U OBITELJI**

1. U slučaju da djelatnik škole dobije informaciju ili ima sumnju da je dijete unutar obitelji izloženo ili svjedoči nasilnom ponašanju nekog člana obitelji ili je zanemareno, taj djelatnik je dužan (u skladu s čl. 5 Zakona o zaštiti od nasilja u obitelji (NN 116/03) odmah o tome **obavijestiti** razrednika, ravnatelja i stručne suradnike škole.
2. Ukoliko se dijete samo obrati učitelju, **obaviti razgovor s djetetom** na način da ga se prije svega sasluša i pruži podrška, izbjegavajući postavljati dodatna pitanja i tražiti detalje (budući da će **nadležne osobe** – djelatnici policije i vještaci - provesti daljnju obradu).
3. Kod postojanja sumnje na nasilje u obitelji, ali bez sigurnih dokaza, razrednik **poziva na razgovor** onog roditelja koji nije pod sumnjom da vrši nasilje. Razgovor treba biti usmjeren na dobrobit djeteta - iznijeti činjenice i zapažanja simptoma i ponašanja kod djeteta, bez optuživanja ili prigovaranja roditelju i bez vlastitih interpretacija i perspektiva.
4. **Informirati roditelja** o zakonskoj obvezi škole da ravnatelj škole ima obvezu slučaj prijaviti nadležnom Centru za socijalnu skrb i policiji, s ciljem dobrobiti djeteta.
5. Ukoliko je dijete zlostavljano od oba roditelja ili postoji sumnja na takvo zlostavljanje, ravnatelj odmah obavještava o tome **CZSS**,te se dalje postupa u dogovoru s nadležnim Centrom za socijalnu skrb.
6. Nakon razgovora s djetetom učitelj ili stručni suradnik treba učiniti **službenu bilješku** koju uz ravnatelja potpisuje i razrednik, odnosno djelatnik škole koji je obavio razgovor, a koju na zahtjev dostaviti nadležnim tijelima.
7. Surađivati s nadležnim CZSS i djelovati usklađeno u cilju dobrobiti djeteta. Važno je da djelatnici škole nakon obavljenog razgovora i ispunjenja zakonskih obaveza ne prepuste dijete samo sebi, već da mu osiguraju potrebnu podršku.